钦定古今图书集成/明伦汇编/交谊典/第001卷 > 荀子 > 《不苟》
## 钦定古今图书集成/明伦汇编/交谊典/第001卷 > 荀子 > 《不苟》

君子易知而难狎，易惧而难胁，畏患而不避义死，欲
利而不为所非，交亲而不比，言辩而不辞，荡荡乎其
有以殊于世也。君子能亦好，不能亦好；小人能亦丑，
不能亦丑。君子能则宽容易直以开导人，不能则恭
敬繜绌以畏事人，小人能则倨傲僻违以骄溢人，不
能则妒嫉怨诽以倾覆人。故曰：“君子能则人荣学焉，
不能则人乐告之。小人能则人贱学焉不能，则人羞
告之。是君子小人之分也。君子宽而不僈，廉而不刿，
辩而不争，察而不激，宽立而不胜，坚彊而不暴，柔从
而不流，恭敬谨慎而容，夫是之谓至文。《诗》曰：‘温温恭
人，维德之基’。此之谓矣。”君子崇人之德，扬人之善，非谄谀也。《正义》直指举人之过恶，非毁疵也，言己之光
美拟于舜禹，参于天地，非夸诞也；与时屈伸，柔从若
蒲苇，非慑怯也；刚强猛毅，靡所不信，非骄暴也。以义
变应，知当曲直故也。《诗》曰：“左之左之，君子宜之；右之
右之，君子有之。”此言君子之能以义屈伸变应也。